section_heading: Ime
paragraph_text: Djelatnica područne škole po sjećanju tvrdi da je u nestaloj spomenici područne škole Svinjarevci bilo zapisano da je na području današnjih Svinjarevaca bila velika i žirom plodna hrastova šuma u kojoj su prvi Svinjarevčani izgradili torove i uzgajali brojne svinje. Ljudima je bilo daleko putovati 4 km kako bi nahranili svinje pa su se počeli seliti k torovima. Malo po malo gradili su kuće te na kraju izgradili selo koje je prema njima dobilo ime Svinjarevci. Do preseljenja u selo tada je bilo selo na Rudini "Svetinje". Da je na Svetinjama bilo naselje svjedoče velike opeke, koje su se ondje iskopale (tijekom oranja). Ondje su pronađeni: novčići iz toga doba, dijelovi posuđa od gline, komadi željeza od oruđa spomenuti u sekciji ispod.